Diari Oficial de la Generalitat Valenciana


Sumari del DOGV 3758, del 26-05-2000 (2000/4233)

DECRET 76/2000, de 22 de maig, del Govern Valencià, pel qual s'accepta la cessió gratuïta de la propietat del solar de 420 m2 de superfície, situat a Sedaví, avinguda de Gómez Ferrer, número 3, destinat a la construcció d'un centre de salut, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4233


Data del document
:   22-05-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Sedaví
    * propietat immobiliària
    * cultura regional

DECRET 76/2000, de 22 de maig, del Govern Valencià, pel qual s'accepta la cessió gratuïta de la propietat del solar de 420 m2 de superfície, situat a Sedaví, avinguda de Gómez Ferrer, número 3, destinat a la construcció d'un centre de salut, realitzada per l'ajuntament d'aquest municipi. [2000/M4233]
  
L'Ajuntament de Sedaví, en sessió plenària realitzada el dia 1 de febrer de 2000, acordà la cessió gratuïta a la Generalitat Valenciana del solar de la seua propietat, de 420 m2 de superfície, situat en l'avinguda de Gómez Ferrer, número 3 d'aquesta població i es va subscriure el dia 8 de juny de 1999, davant del notari el senyor Octavio Talón Martínez, (amb número 1.608 del seu protocol), la corresponent escriptura de segregació, agrupació i cessió.
  
A proposta de la Conselleria de Sanitat, s'iniciaren els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar el solar a la construcció d'un centre de salut.
  
L'article 20 de la Llei 3/1986 de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda, i amb la deliberació prèvia del Govern Valencià en la reunió del dia 22 de maig de 2000,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Sedaví del solar de 420 m2 de superfície situat en l'avinguda Gómez Ferrer, núm. 3 d'aquesta població, que confronta: nord, avinguda de Gómez Ferrer; sud, mercat municipal; est, carrer del Mestre Benagues; i oest, Ateneu Cultural Recreatiu i altre.
  
Consta inscrit en el Registre de la Propietat de Sedaví, al tom 2.387, llibre 96, foli 76, finca 6.885, inscripció 1a.
  
Referència cadastral: 5074501.
  
Article 2
  
La cessió gratuïta realitzada per l'Ajuntament de Sedaví, s'efectua amb la condició de destinar el solar a la construcció d'un centre de salut.
  
Article 3
  
Elevar a escriptura pública l'acceptació del solar; totes les despeses d'aquesta seran a càrrec de la Generalitat Valenciana.
  
Article 4
  
El solar acceptat, s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,